Шмат увагі ў кнізе надаецца тэме Халакосту. Цікавы факт: з вёсак у Гродна адмыслова прыязджалі сяляне, каб выменяць у вязняў гета вопратку і каштоўнасці на… сала. Свініна, вядома, забароненая ў юдаізме, але што паробіш – абставіны. Немцы заўважылі гэта і папярэдзілі, што будуць страляць. Вяскоўцы ж, не чуўшы пра забарону, яшчэ пару разоў траплялі пад агонь, спадзеючыся вынесці з гета гадзіннічак ці добрае футра.